钦定古今图书集成/理学汇编/学行典/第118卷 > 礼记 > 《曲礼上》
## 钦定古今图书集成/理学汇编/学行典/第118卷 > 礼记 > 《曲礼上》

“修身践言”，谓之“善行。”“行修言道”，礼之质也。

〈陈注〉人之所以为人，言行而已。忠信之人可以学礼，故曰：“礼之质也。”郑氏曰：“言道，言合于道也。”〈大全〉严陵方氏曰：“《礼》之文则见乎事，礼之质则存乎人，言行存乎人者也，故曰‘礼之质也。《乐记》又以‘中正无邪为礼之质者，盖惟行修言道乃能中正无邪，《曲礼》言其始，《乐记》言其终，所以为质则一也’’。”